CELEX: 62015CN0295
Language: ro
Date: 2015-06-12 00:00:00
Title: Cauza C-295/15 P: Recurs introdus la 12 iunie 2015 de Matratzen Concord GmbH împotriva Hotărârii Tribunalului (Camera a șasea) din 16 aprilie 2015 în cauza T-258/13, Matratzen Concord GmbH/Oficiul pentru Armonizare în cadrul Pieței Interne (mărci, desene și modele industriale)

14.9.2015   
            
            
               RO
            
            
               Jurnalul Oficial al Uniunii Europene
            
            
               C 302/17
            
         Recurs introdus la 12 iunie 2015 de Matratzen Concord GmbH împotriva Hotărârii Tribunalului (Camera a șasea) din 16 aprilie 2015 în cauza T-258/13, Matratzen Concord GmbH/Oficiul pentru Armonizare în cadrul Pieței Interne (mărci, desene și modele industriale)
   (Cauza C-295/15 P)
   (2015/C 302/22)
   Limba de procedură: germana
   
      Părțile
   
   
      Recurentă: Matratzen Concord GmbH (reprezentant: I. Selting, avocat)
   
      Celelalte părţi din procedură: Oficiul pentru Armonizare în cadrul Pieței Interne (mărci, desene și modele industriale), KBT & Co. Ernst Kruchen agenzia commerciale sociétá in accomandita
   
      Concluziile recurentei
   
   Recurenta solicită Curţii:
   
               —
            
            
               anularea Hotărârii Camerei a şasea a Tribunalului din 16 aprilie 2015 pronunţate în cauza T-258/2013, având ca obiect decăderea din dreptul asupra mărcii comunitare 2818680 „Arktis” pentru lipsa utilizării serioase;
            
         
               —
            
            
               obligarea intimatei la plata cheltuielilor de judecată, inclusiv a celor efectuate în prezenta procedură.
            
         
      Motivele și principalele argumente
   
   Recurenta invocă următoarele erori de drept care se regăsesc în hotărârea Tribunalului:
   Tribunalul a luat în mod eronat în considerare cifra de vânzări ale companiei Breiding în favoarea mărcii atacate. Numărul de produse vândute de compania Breiding în perioada în litigiu 2006-2009 nu ar fi trebuit luate în considerare.
   La analiza utilizării serioase, în mod greşit Tribunalul nu a luat în considerare produsele care poartă marca „Arktis”, ci pe cele care poartă marca „Arktis Line” şi a fost de opinie că termenul suplimentar „Line” ar fi exclusiv descriptiv.
   În plus, aprecierea Tribunalului a fost eronată întrucât a plecat de la premisa că marca atacată a făcut obiectul unei utilizări serioase, deşi volumul de vânzări al produselor titularului mărcii au fost foarte reduse.
   În ultimul rând, Tribunalul nu a avut în vedere faptul că utilizarea serioasă priveşte produsele „cearşafuri” şi „pilote”. Titularul mărcii a prezentat dovezi numai pentru utilizarea mărcii pentru „pilote”, dar nu şi pentru alte produse pentru pat precum pernele şi saltelele. Din acest motiv, cel puţin pentru produsele „cearşafuri” ar trebui să se pronunţe decăderea din dreptul de marcă.